కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Coach Achrekar: కోచ్ అచ్రేకర్ మృతిపై సచిన్ భావోద్వేగ ట్వీట్
‘సార్ సమక్షంలో ఉంటే నాకు క్రికెట్‌ స్వర్గంలా అనిపించింది. ఎంతో మంది లాగానే నేను కూడా ఆయన వద్దే క్రికెట్‌లో ఓనమాలు (ఏబీసీడీలు) నేర్చుకున్నాను. నా కెరీర్‌కు ఆయన పునాది వేశారని’ సచిన్ ట్వీట్ చేశారు.
Samayam Telugu | Updated:
Jan 2, 2019, 11:10PM IST
Coach Achrekar: కోచ్ అచ్రేకర్ మృతిపై సచిన్ భావోద్వేగ ట్వీట్
హైలైట్స్
నాకు జీవితాన్ని ఇచ్చిన వ్యక్తి అచ్రేకర్ సార్
ఆయన వద్దే క్రికెట్ ఓనమాలు నేర్చుకున్నాను
మీరు ఎప్పటికీ మా మనసులోనే ఉంటారంటూ సచిన్ ట్వీట్
క్రికెట్ దిగ్గజం సచిన్ టెండూల్కర్ చిన్ననాటి కోచ్ రమాకాంత్ అచ్రేకర్ బుధవారం కన్నుమూసిన విషయం తెలిసిందే. తనను గొప్ప ఆటగాడిగా తయారుచేసిన గురువు అచ్రేకర్ అంటే సచిన్‌కు అమితమైన ప్రేమ. సార్ మన మధ్య లేరని, ఆయన నుంచి తాను ఎంతో నేర్చుకున్నానంటూ భావోద్వేగంతో సచిన్ ట్వీట్ చేశాడు.
‘సార్ సమక్షంలో ఉంటే నాకు క్రికెట్‌ స్వర్గంలా అనిపించింది. ఎంతో మంది లాగానే నేను కూడా ఆయన వద్దే క్రికెట్‌లో ఓనమాలు (ఏబీసీడీలు) నేర్చుకున్నాను. నా కెరీర్‌కు ఆయన పునాది వేశారు. ఆయన నా జీవితానికి ఎంత చేశారన్నది నేను మాటల్లో చెప్పలేను. గత నెలలో కూడా మరికొందరు శిష్యులతో పాటు వెళ్లి సార్‌ను కలిశాను. పాత జ్ఞాపకాలను మళ్లీ నెమరువేసుకున్నాం. ఆటతో పాటు మమ్మల్ని మంచి మనుషులుగా తీర్చదిద్దారు. మీ జీవితంలో నన్ను భాగం చేసినందుకు ధన్యవాదాలు. మీ శిక్షణతో నన్ను ఉన్నత స్థానంలో నిలిపారు. నాతోపాటు ఎంతో మందికి అద్భుతమైన నైపుణ్యాన్ని ఇచ్చారు. మీరు ఎప్పుడు మా మనసులో ఉండిపోతారు’ అంటూ కోచ్ రమాకాంత్ అచ్రేకర్‌తో దిగిన ఫొటోను షేర్ చేసుకున్నారు.
You’ll always be in our hearts. https://t.co/0UIJemo5oM
&mdash; Sachin Tendulkar (@sachin_rt) 1546447917000
‘ద్రోణాచార్య అవార్డు గ్రహీత రమాకాంత్ అచ్రేకర్ ఇక లేరు. ఆయన మృతిపట్ల బీసీసీఐ సంతాపం ప్రకటిస్తోంది. అచ్రేకర్ కేవలం గొప్ప క్రికెటర్లు చేయడమే కాదు, వారిని గొప్ప మనుషులుగా కూడా తీర్చిదిద్దారు. భారత క్రికెట్‌కు ఆయన అందించిన సేవలు వర్ణణాతీతమమని’ బీసీసీఐ తన ట్వీట్‌లో పేర్కొంది.
The BCCI expresses its deepest sympathy on the passing of Dronacharya award-winning guru Shri Ramakant Achrekar. No… https://t.co/o7zHYVOsgI
&mdash; BCCI (@BCCI) 1546436998000
భారత క్రికెట్‌కు ఎంతోమంది ఆణిముత్యాలను అందించిన వ్యక్తి అచ్రేకర్‌ అని వీవీఎస్‌ లక్ష్మణ్‌ నివాళులర్పించాడు. సచిన్‌ రూపంలో ఓ గొప్ప కానుకను భారత క్రికెట్‌కు అందించారని, అచ్రేకర్ సార్ కుటుంబ సభ్యులకు ప్రగాఢ సానుభూతి తెలుపాడు మాజీ క్రికెటర్ మహ్మద్‌ కైఫ్.
సచిన్‌ను గొప్ప ఆటగాడిగా తీర్చిదిద్దడంలో కీలక పాత్ర పోషించిన అచ్రేకర్ 87 ఏళ్ల వయసులో ముంబైలో తుదిశ్వాస విడిచారు. సచిన్, వినోద్ కాంబ్లిలకు పాఠశాల స్థాయిలో అచ్రేకర్ క్రికెట్లో శిక్షణ ఇచ్చారు. అచ్రేకర్‌ను ద్రోణాచార్య అవార్డుతో పాటు పద్మ శ్రీ కూడా వరించింది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.